04 Julie 2020 05:00
Tydens grendeltyd het Goslett en ander rolspelers in die bedryf die regering versoek om vaste eiendom as 'n noodsaaklike diens te herklassifiseer, en verduidelik dat die bedryf so wesenlik tot die ekonomie bygedra het dat die voorkoming van hierdie dienste die land se BBP nadelig sou beïnvloed. "Sommige ekonome voorspel 'n inkrimping van 48% in die tweede kwartaal weens die uitwerking van die inperking. Dit het reeds 'n dramaties negatiewe uitwerking op verbruikersbesteding gehad en dit sal 'n uitwerking hê op indiensneming in die komende maande," sê Goslett.
Daar moet nog gesien word wat die resultate van die tweede kwartaal gaan wees, maar Goslett moedig almal aan wat dit kan bekostig om die belegging te maak om vaste eiendom aan te koop, want dit sal die ekonomiese groei in die derde kwartaal versterk.
"Die vaste eiendomsbedryf ondersteun so baie ander filiaalbedrywe, soos verhuisingsondernemings, verbanddienste, prokureurs, meubels en huishoudelike dekorwinkels. Belegging in die plaaslike eiendomsmark sal die aktiwiteite in al hierdie bedrywe stimuleer, wat sal lei tot groter ekonomiese groei en ons sal help om vinniger van hierdie krisis te herstel," sluit hy af.